ಬೆಳ್ತಂಗಡಿಯಲ್ಲಿ ನೂರು ರೂಪಾಯಿ ನಕಲಿ ನೋಟು ಹಾವಳಿ ಬೆಳ್ತಂಗಡಿ: ನೂರು ರೂಪಾಯಿಯ ನಕಲಿ ನೋಟು ಅಳದಂಗಡಿ ಸಮೀಪ ಕಾಪಿನಡ್ಕ ಎಂಬಲ್ಲಿರುವ ಹೋಟೇಲ್ ಒಂದರಲ್ಲಿ ಸಿಕ್ಕಿದ್ದು ಅದರ ಮಾಲೀಕರು ಆತಂಕಕ್ಕೊಳಗಾಗಿದ್ದಾರೆ. ಗ್ರಾಹಕರಿಗೆ ನೂರು ರೂಪಾಯಿಯ ಮೂರು ನೋಟುಗಳನ್ನು ನೀಡಿದ್ದು ಗ್ರಾಹಕರು ಮನೆಗೆ ಹೋಗಿ ಪರಿಶೀಲಿಸುವಾಗ ತೆಳುವಾಗಿ ಕಂಡು ಬಂದಿದ್ದು ಸಂಶಯಗೊಂಡು ಪರಿಶೀಲಿಸಿದಾಗ ನೇರಳೆ ಬಣ್ಣದಲ್ಲಿದ್ದು ಅದರಲ್ಲಿ ಒಂದು ಭಾಗದಲ್ಲಿ ಗಾಂಧೀಜಿ ಚಿತ್ರವಿಲ್ಲ. ಉಳಿದೆರಡು ನೂರು ರೂಪಾಯಿಯ ನೋಟುಗಳಿಗಿಂತ ಈ ನೋಟು ಗಿಡ್ಡವಾಗಿದೆ. ನಕಲಿ ನೋಟುಗಳ ಹಾವಳಿ ಚಲಾವಣೆಯಾಗುತ್ತಿರುವ ಬಗ್ಗೆ ಜನರು ಆತಂಕಕ್ಕೊಳಗಾಗಿದ್ದಾರೆ.